Erreparatzeko geralekua

Erreparatzea (lehen: Reparacea) Euskal Herriko Nafarroa Garaiko tren geraleku zahar bat da, Bertizarana ibarreko Oieregi herrian kokatuta dagoena.

Gaur egun, Bidasoako bide berdearen barruan dago.

 Historia 
Hasieran burdin mea garraiatzeko sortu bazen ere (1889an onartu zen jatorrizko proiektua, Endarlatsa eta Irun artean), 1916an hasi zen martxan Elizondo eta Irun lotzen zituen linea, bai bidaiariak, bai ondasunak garraiatzeko. Jatorrizko linea The Bidasoa Railway and mines enpresak kudeatzen zuen baina, zenbaitetan eskuz aldatu ondoren, Compañia de los Ferrocarriles del Bidasoa izan zen behin betiko proiektua kudeatu zuena. Proiektuak Iruñera luzatzeko baimena bazuen ere, luzatze hori ez zen egin, eta Plazaolako trena izan zen Nafarroako hiriburua Gipuzkoarekin konektatu zuena.Berodia R. (2007) El Ferrocarril del Bidasoa 1916-1956 Edit. Luis de Uranzu Kultur TaldeaMartinena J.J. (1998) Navarra y el Tren. Colección Panorama nº25 Ed. Nafarroako Gobernua

1920an izan zituen bidaiari gehien trenak, 171 000 guztira. Hamalau urte geroago, ordea, erdira baino gutxiagora murriztu zen kopurua (78 000). Ondasunen garraioa ere gainbeheraren lekukoa izan zen: 1924. urtean 77 000 tona garraiatu ziren, eta bederatzi urte geroago 14 000 bakarrik. Erabilera gero eta txikiagoa izateak ekarri zuen krisian murgilduta, 1953ko uholdeek gogor jo zioten zerbitzuari, azpiegitura kaltetu baitzuten. Hiru urte geroago, 1956ko abenduaren 31n, behin betiko itxi zen trena.Olaitzola J., Plaza A., Perez Amuchastegui P. (2004) El Ferrocarril del Bidasoa. Colecciones Rail. Ed. Trea.

 Erreparatzeko geralekua 
Geralekua Irun — Elizondo burdinbidearen 41,3 kilometro-puntuan zegoen, 158 metroko altueran, Narbarte eta Oronoz-Mugairi geltokien artean. Tartea bide bakarrekoa zen eta ez zegoen elektrifikatuta.

 Erreferentziak 

 Ikus, gainera 
 Oieregi
 Irun—Elizondo burdinbidea

 Kanpo estekak 

Kategoria:Irun-Elizondo burdinbidea
Kategoria:Bertizarango eraikinak
Kategoria:Nafarroako tren geltoki zaharrak